**แบบฟอร์มการเขียนแบบถอดประสบการณ์การเรียนรู้ ด้าน** **ประเด็นความรู้ด้านการสอนภาษาอังกฤษเพื่อการสื่อสาร**

**1. ชื่อ-สกุล ผู้เล่าเรื่อง**  อาจารย์ วีรภา พงษ์พาณิช คณะวิชา/หน่วยงาน สถาบันภาษาอังกฤษ

**2. ชื่อ-สกุล ผู้บันทึก** อาจารย์ สุพจนินท์ ดวงจินดา คณะวิชา/หน่วยงาน สถาบันภาษาอังกฤษ

**3. บทบาท หน้าที่และความรับผิดชอบของผู้เล่าเรื่อง**

 อาจารย์ประจำ สถาบันภาษาอังกฤษ มหาวิทยาลัย รังสิต

 อาจารย์ผู้สอนรายวิชา ENL111 ภาษาอังกฤษเพื่อการสื่อสาร 1, ENL112 การฟังและการพูดภาษาอังกฤษ, ENL113 การอ่านและการเขียนภาษาอังกฤษ ENL114 ภาษาอังกฤษ เพื่อทักษะการเรียน

 ผู้ประสานงานรายวิชา ENL122 การฟังและการพูดภาษาอังกฤษระดับกลาง และ ENG106 การฟังและการพูดภาษาอังกฤษเบื้องต้น

**4. เรื่องที่เล่า**

การจัดการเรียนการสอนภาษาอังกฤษเพื่อการสื่อสารในรายวิชา การฟังและการพูดภาษาอังกฤษระดับกลาง

**5. ความเป็นมาของเรื่องที่เล่า**

ในการสอนภาษาอังกฤษเพื่อการฟังและการพูดนั้น ส่วนใหญ่จะมีการประเมินผลสัมฤทธิ์ของนักศึกษาจากทักษะการพูด โดยให้นักศึกษาแต่งบทสนทนาและเตรียมการฝึกพูดมาก่อน การประเมินผลสัมฤทธิ์ด้านการฟังนั้นมีปริมาณน้อยกว่า โดยมีการฝึกฝนจากแบบฝึกหัดท้ายบทเรียนซึ่งมีจำนวนน้อยอีกทั้ง นักศึกษาสามารถอ่าน script จาก ท้ายเล่มได้อีกด้วย ทำให้นักศึกษาไม่ได้รับการฝึกฝนเท่าที่ควร เมื่อมีการประเมินทักษะการฟังแบบไม่ดูหนังสือ นักศึกษาจึงได้คะแนนน้อยกว่าที่ควรจะเป็น

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

**กระบวนการเพิ่มผลสัมฤทธิ์ด้านการฟัง**

1. ผู้สอนจัดหาสื่อการสอนเพิ่มเติม โดยสร้างแบบทดสอบจากหัวข้อข่าวปัจจุบันจากวิดีโอใน website YouTube ให้นักศึกษาได้ฝึกฟังโดยไม่มี script และช่วยกันตอบคำถาม

2. ผู้สอนเพิ่มการฝึกฝน โดยจัดการสอบย่อยในชั้นเรียนอย่างน้อยเดือนละ 1 ครั้ง โดยอาจเป็นการฟังแล้วตอบคำถาม เติมคำลงในประโยค เติมเนื้อเพลงหรือเนื้อหาในส่วนที่หายไป

3. มีการทดสอบคำศัพท์หลายครั้ง เพื่อให้นักศึกษามีฐานคำศัพท์ที่กว้างขึ้นทั้งการสะกดคำ ให้ถูกต้องและ รู้จักคำศัพท์ที่มีความหมายเหมือนกัน หรือตรงข้ามกัน เพื่อให้เกิดการเรียนรู้ศัพท์ใหม่อยู่เสมอ เพราะผู้สอนตระหนักว่า ฐานคำศัพท์ที่มีปริมาณเพียงพอนั้นจะช่วยให้ผลสัมฤทธิ์ทางการฟังของนักศึกษาดีขึ้น

**อุปสรรค**

1. เนื่องจากห้องเรียนมักจะเป็นห้องเรียนที่ อาคารรัตนคุณากร ชั้น 6 โดยนักศึกษานั่งเรียนรวมกันที่โต๊ะขนาดใหญ่ ทำให้นักศึกษาชำเลืองมองคำตอบจากเพื่อนได้โดยสะดวก ทำให้บางครั้งนั้นการประเมินผลไม่ได้ผลที่แท้จริง

2. ระบบ internet ไม่เสถียร ทำให้ไม่สามารถเปิด websiteที่มีแบบฝึกหัด online ที่มีประสิทธิภาพสูงได้ในขณะนั้น ผู้สอนต้องทำการดาวน์โหลด วิดีโอ Listening Task ต่างๆไว้เอง ทำให้เกิดข้อจำกัดในสื่อการสอนด้านการฟัง

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

นักศึกษามีความสุขกับการเรียนมากขึ้น จากการสัมภาษณ์นักศึกษา พบว่านอกจากสนุกแล้วยังท้าทายทำให้รู้สึกสนใจฟังภาษาอังกฤษเพิ่มขึ้น สนใจทุกคำพูด นักศึกษาเริ่มสามารถหา key word ในการฟังได้ และปรับปรุงสำเนียงการพูด มีการใช้คำพูด ได้ดีและเป็นธรรมชาติมากขึ้นในการประเมินผลสัมฤทธิ์ด้านการพูด